**Z Á P I S N I C A**

**Zo zasadnutia Obecného zastupiteľstva zo dňa 17.12.2015**

Prítomní poslanci: 4 poslanci

Počet poslancov: 5 poslancov

PROGRAM:

1. Zahájenie

2. Kontrola plnenia uznesenia

3. Správa z finančnej kontroly

4. Návrh Plánu kontrolnej činnosti

5. Schválenie zmluvy o budúcej zmluve

6. Všeobecné záväzné nariadenie o nakladaní s komunálnymi odpadmi a drobnými stavebnými odpadmi na rok 2016

7. Všeobecné záväzné nariadenie o miestnych daniach a o miestnom poplatku za komunálne odpady a drobné stavebné odpady na území obce Uličské Krivé za rok 2016

8. Všeobecné záväzné nariadenie o vylepovaní volebných plagátov

9. Rozpočet obce na roky 2016, 2017, 2018

10. Návrh na uznesenie

11. Rôzne

12. Záver

Bod 1 – V tomto bode vystúpil starosta obce. Privítal prítomných a oboznámil prítomných s programom zasadnutia. Poslanec Roman Čurha mal výhrady kvôli počtu poslancov a dátumu schôdze, no program bol jednohlasne schválený.

Hlasovanie za predložený program:

Za: 3 poslanci Proti: 0 poslancov Zdržalo sa: 0 poslancov

Bod 2 – V tomto bode prebehla kontrola plnenia uznesenia z minulého zasadnutia. Uznesenia boli splnené.

Bod 3 – V tomto bode prítomným poslancom a ďalším prítomným prečítal Dr. Štefan Kirňák – kontrolór obce, Správu z finančnej kontroly. Poslanci vzali Správu z finančnej kontroly na vedomie.

Bod 4 – V tomto bode boli poslanci oboznámení s Návrhom Plánu kontrolnej činnosti na I. polrok 2016. Poslanci Návrh jednohlasne schválili.

Hlasovanie za Návrh Plánu kontrolnej činnosti za I. polrok 2016

Za: 3 poslanci Proti: 0 poslancov Zdržalo sa: 0 poslancov

Bod 5 – V tomto bode starosta obce oboznámil prítomných poslancov s obsahom zmluvy o budúcej zmluve medzi organizáciou ENVI-PAK a.s. a obcou Uličské Krivé.

Hlasovanie za uzavretie Zmluvy o budúcej zmluve:

Za: 3 poslanci Proti: 0 poslancov Zdržalo sa: 0 poslancov

Bod 6 – V tomto bode starosta obce oboznámil poslancov so základnými pravidlami o nakladaní s komunálnym odpadom, s prípadnými sankciami za porušenie zákona. Starosta obce predložil poslancom Návrh Všeobecne záväzného nariadenia o nakladaní s komunálnymi odpadom a s drobnými stavebnými odpadmi na území obce Uličské Krivé. Poslanci sa oboznámili s návrhom a VZN bolo jednohlasne schválené.

Hlasovanie za schválenie Všeobecného záväzného nariadenia o nakladaní s komunálnymi odpadmi a s drobnými stavebnými odpadmi na území obce Uličské Krivé na rok 2016.

Za: 3 poslanci Proti: 0 poslancov Zdržalo sa: 0 poslancov

Bod 7 – V tomto bode starosta obce oboznámil poslancov s výškami daní z minulého roku. Došlo k zmene poplatku za komunálny odpad pre právnické osoby zo 100 eur na 50 eur ročne.. Dr. Štefan Kirňák podotkol, že aj napriek tomu už obec dopláca veľa za komunálny odpad, za jeho vývoz. Poslanci s výškami dane z nehnuteľnosti súhlasili. Ostatné dane majú rovnakú výšku ako v roku 2015.

Hlasovanie za schválenie Všeobecného záväzného nariadenia o miestnych daniach a o miestnom poplatku za komunálny odpad na rok 2015:

Za: 3 poslanci Proti: 0 poslancov Zdržalo sa: 0 poslancov

Bod 8 – V tomto bode starosta obce oboznámil starosta obce poslancov s návrhom Všeobecného záväzného nariadenia o vylepovaní volebných plagátov. Poslanci jednohlasne VZN schválili.

Hlasovanie za schválenie Všeobecne záväzného nariadenia o vylepovaní volebných plagátov:

Za: 3 poslanci Proti: 0 poslancov Zdržalo sa: 0 poslancov

Bod 9 – V tomto bode Dr. Štefan Kirňák – kontrolór obce prečítal Stanovisko k návrhu rozpočtu obce na rok 2016. Ako aj na roky 2017, 2018. V závere odporúčal poslancom prerokovaný rozpočet schváliť. Znovu došlo k prehodnocovaniu pohrebných poplatkov, tzv. pohrebné, ktorého výška 625 eur bola daná k dispozícii futbalistom na ich potreby. O súhlas poprosil starosta obce poslancov dodatočne. Poslanec Čurha nástojí na vrátenie pohrebného naspäť na účet v danej výške z rozpočtu obce. Poslankyňa Čopáková súhlasí s tým, že 625 eur je daných z účtu pohrebného. Poslankyňa Andrešková dala návrh toto prejednať na ďalšom zasadnutí. Poslanci súhlasili, prejednali rozpočet a jednohlasne schválili.

Hlasovanie za schválenie Rozpočtu obce Uličské Krivé na roky 2016, 2017, 2018

Za: 3 poslanci Proti: 0 poslancov Zdržalo sa: 0 poslancov

Bod 11 – Pri prejednávaní tohto bodu bol už prítomný aj poslanec Martin Petrovka. Ďalej v tomto bode došlo k prejednaniu odmeny pre kronikárku obce Čopákovej za vedenie kroniky obce. Výška poplatku bola určená na 50 eur ročne. Ďalej bola prerokovaná peňažná hodnota pre deti ZŠ v rámci „Mikulášskej nádielky 2016“. Výška pre základnú školu bola určená na 30 eur, pre pravoslávnu cirkev 20 eur a gréckokatolícku cirkev 20 eur.

Poslanci schválili inventarizačnú komisiu v zložení Andrešková Dana, Čopáková Marcela, Kusin Miron.

Ďalej poslankyňa Čopáková prizvala Ladislava Čopáka na zasadnutie kvôli dlhotrvajúcim rozporom medzi Urbárskou spoločnosťou a obcou Uličské Krivé. Pán Čopák požiadal prítomného Ing. Cogana, aby priniesol zmluvy pre podozrenie, že zmluvy nie sú pravdivé a žiada prešetrenie po právnej stránke. Pán Cogan bol ochotný prefotené zmluvy dať na prešetrenie.

Prítomný Juraj Cogan žiada o opätovné prehodnotenie predaja parcely č. 255/12, nakoľko poslanci boli uvedení do omylu.

Ďalej v tomto bode sa obecné zastupiteľstvo uznáša na predlženú splatnosť PHSR obce do 31.12.2015 a zároveň na aktualizácii PHSR do roku 2023 v zmysle zákona č. 309/2014 Z. z. z 15. októbra 2014, ktorým sa mení zákon č. 539/2008 Z. z. o podpore regionálneho rozvoja v znení neskorších predpisov.

Týmto bol plán zasadnutia vyčerpaný. Starosta poďakoval prítomným za účasť.

Ďalej boli prítomní:

1. Ing. Juraj Cogan

2. Ján Sidor

3. Juraj Cogan

4. Dr. Štefan Kirňák

5. Ladislav Čopák

Zapísala: Marcela Čopáková

Overil: Martin Petrovka